Louises hverdag: juli 2018
Indsendt af Louise i Gammelby kl. 20.51 Ingen kommentarer:
Tage alene ind for at sende brev til Tove.
God tur uden angstanfald.
Tove overførte penge til hygge.
Købe is og bland selv slik.
Super billigt tilbud på mine favoritsandaler.
Købe to par af mine favoritsandaler.
Modtog Djævelens værk af Lotte Petri med posten.
Læse krimien af Lotte Petri.
Kunne koncentrere mig om at læse en bog igen.
Slugte Djævelens værk på en eftermiddag.
Lotte Petri blev rørt over min anmeldelse på Goodreads.
Kransekagen smager rigtig godt.
Tænke over Djævelens værk.
Tænke over mit forhold til Gud og djævelen.
Logge på Goodreads igen efter en lang pause derfra.
Blev venner med Conni på Goodreads.
Katten bruger den store hule i sit kradsetræ.
Blogge om Djævelens værk af Lotte Petri.
Marie har været på bogudsalg.
Marie har været i Knuthenborg Safaripark.
Marie har taget smukke fotos - særlig dem med de hvide ulve.
Saschas anmeldelse af De efterlod os alt af Plum Johnson.
Saschas kommentar til min boganmeldelse.
Sprøde solsikkebrød med smøreost.
Tove modtog strikkeopskrifter og salve.
Saxo gav gratis Lotte Petris kriminovelle på computeren.
Læse Englen uden vinger.
Englen uden vinger er virkelig god.
Skrive kort anmeldelse af Englen uden vinger på saxo.
Lotte Petri blev glad for anmeldelsen.
Conni delte en rabatkode til Mofibo.
Det var nemt at oprette mig ved Mofibo.
Tommy hentede en kasse i brugsen for mig.
Få fyldt køleskabet med sodavand og øl.
Indsendt af Louise i Gammelby kl. 06.20 8 kommentarer:
Tidligere har jeg ikke skrevet boganmeldelser, fordi jeg slet ikke er diciplineret nok til at skrive en rigtig boganmeldelse ligesom de dygtige bogblogere, jeg følger med stor begejstring, men i går fik jeg sådan en god læseoplevelse, som jeg er nødt til at dele herinde på min virtuelle opslagstavle <3
På Facebook og i blogland deltager jeg i mange konkurrencer, hvor man kan vinde krimier. Den 6. juli var jeg så heldig at vinde en konkurrence ved Conni, hvor præmien var bogen Djævelens værk af Lotte Petri med en signering af forfatteren. Bogen modtog jeg allerede i går, og signeringen gjorde det til en helt særlig bog for mig.
Det var med nervøsitet, at jeg satte mig i sofaen med Djævelens værk, fordi jeg til min store sorg ikke har kunnet koncentrere mig om at læse bøger i knap to måneder. Lotte Petris bog lød udfra bagsideteksten så spændende, at jeg alligevel ville gøre forsøget, og hvor er jeg glad for, at jeg gjorde det.
Jeg har ikke tidligere læst noget af Lotte Petri, men hendes bøger er på min alt for lange ønskeseddel over krimier, jeg gerne vil eje. Og nu ejer jeg så min første bog af Lotte Petri - og hvilken krimi...
Djævelens værk handler om retsantropologen Josefine Jespersen, der leder en udgravning, hvor mere end 1000 skeletter skal flyttes. Der sker nogle mord, og politiets efterforsker Alexander Damgaard skal fange seriemorderen. Det er en bog om godt og ondt, og jeg blev draget ind i bogen fra første side. Jeg slugte siderne, for det er virkelig en pageturner af format.
En eftermiddag tilbragte jeg i krimiens univers, og det var fantastisk gode og nervepirrende timer. Jeg var så opslugt af den velskrevne bog, at jeg var tæt på at tisse i bukserne på et tidspunkt :-D
Djævelens værk er det perfekte mix af sympatiske hovedpersoner, nørdede detaljer, for mig ny viden og et uforudsigeligt plot. Der må ligge meget research bag bogen, og det hele præsenteres i et yderst flydende og meget velskrevet sprog. Jeg er MEGA FAN af Lotte Petri nu, for krimien blæste mig fuldstændigt bagover.
Efter at have vendt sidste side i den utroligt spændende krimi var jeg træt og udmattet, fordi jeg havde spændt så mange muskler i kroppen af ren og skær spænding, mens jeg læste bogen. Samtidig med, at jeg var træt, så var jeg psykisk nærmest helt høj af glæde over den fantastiske læseoplevelse. Jeg var så begejstret, at jeg slet ikke kunne styre det, og det udmøntede sig i en kort anmeldelse på Goodreads og statusopdatering på Facebook.
Facebook blev min afslapning resten af dagen. Da jeg endelig snøvlede mig i seng, overmandede læseoplevelsen mig igen. I lang tid trillede tårerne af taknemmelighed over, at jeg er så vidunderlig en bog forundt, og jeg følte også en enorm lettelse over, at jeg igen kan læse en krimi. Jeg følte mig så ubeskrivelig heldig over, at jeg har de andre af Lotte Petris bøger til gode, for der venter mig dermed en masse gode timer i bøgernes univers.
En ekstra bonus ved Djævelens værk var, at den har fået mig til at filosofere over mit eget forhold til Gud og djævelen. Bogen gav mig virkelig langt mere end jeg havde forventet, og det er en af den slags fede bøger, som får mig til at tænke. Det er den aller bedste slags bog, og jeg går i dag og hygger mig med at have bogen under huden. Jeg går og tænker på krimien, og det varer nok noget tid, inden jeg kan gå igang med en ny bog, for jeg skal være færdig med at fordøje dettte mesterværk. Det er en ny favoritbog, og den er blandt de aller bedste krimier, jeg nogensinde har læst.
Jeg håber inderligt på flere bøger med Josefine og Xander, for jeg kan virkelig godt lide dem begge, og jeg vil vildt gerne følge dem i mange, mange år <3
Ps. Jeg har fundet et kors frem.
Titel: Djævelens værk.
Min bedømmelse: 5 store hjerter af 5 <3
Indsendt af Louise i Gammelby kl. 14.24 8 kommentarer:
Indsendt af Louise i Gammelby kl. 04.25 7 kommentarer:
Fik et gratis indkøbsnet i Brugsen.
Louises anmeldelse af Fordelen ved hemmelige forelskelser.
Louises Glimmer på kaminhylden 43.
Louise har købt en meget smuk kjole.
Saschas anmeldelse af bog om overgangsalderen.
Dygtige Tove har blogget igen.
Det er nemt at tanke rejsekortet op.
Marie har endelig fået en god speciallæge.
Jeanette har tabt sig 6 kg på en måned - så flot.
Have det okay med at springe armøvelserne over.
Bo købte bland selv slik og sukkerfri cola for mig.
Havde tabt mig 200 gram, selvom jeg havde regnet med at tage et par kilo på.
Printe indbydelser for min far.
Min far blev gald for, at jeg havde lavet indbydelserne for ham.
Louises kat er både smuk og klog.
Ovnbagte svampe med cheddar ost.
Mie er blevet glad for produkter fra Yves Rocher.
Skrive med Lene på Facebook.
Lene skulle ud og svømme i Kolding Fjord.
Louises kage i kop med flødeskum.
Min søn ringede fra lufthavnen.
Min søn og hans far kom hjem i god behold.
Min kat er begyndt at bruge en af hulerne i hans kradsetræ.
Min elskede søn ringede igen om eftermiddagen.
Indsendt af Louise i Gammelby kl. 18.05 4 kommentarer:
I sidste sundhedsindlæg skrev jeg om, at jeg skulle til læge den 18. juni, og jeg ikke vidste, hvad han ville tale med mig om. I dagene op til fuckede det min hjerne totalt op, og jeg havde det ene angstanfald efter det andet.
Den 18. juni besøgte min far mig, og han kørte mig ind til lægen, så jeg var sikker på at komme afsted. Det eneste, lægen ville, var en opfølgende samtale om mit medicin, og det gik let og smertefrit. Han vejede mig også, og jeg fik ros for mit vægttab. Vi aftalte, at vi skulle tale om medicinen igen i december, og fremover så gøre det en gang om året i december måned. Jeg føler mig virkelig hørt af min læge, og jeg er så positivt overrasket over, at han sådan følger op på min behandling. Det gjorde min tidligere læge aldrig.
Som så ofte før viste det sig jo så, at alle mine angstanfald slet ikke havde hold i virkeligheden. Det kan jeg bare ikke fatte, når jeg står midt i et angstanfald, for så er jeg slet ikke modtagelig for fornuft.
Efterfølgende var jeg meget træt, og det er jeg stadig. På Facebook har jeg beskrevet det som en forstuvet sjæl, og sådan føles det. Jeg er nødt til at give psyken totalt ro i denne tid, fordi jeg er så skrøbelig. Derfor har jeg nogle meget stille dage sammen med min kat, og det gør mig heldigvis godt <3
Vægttabet er gået lidt i stå den seneste uge, fordi jeg har overspist en del usunde ting. Det er okay, for det var på det tidspunkt den eneste måde, jeg kunne finde lidt lindring på. Jeg tror, det værste overspisning er overstået nu, og jeg føler mig klar til igen at gøre en indsats for at tabe mig mere.
Den 30 dages armchallenge gik helt i fisk for mig, fordi jeg slet ikke kunne få lavet øvelserne pga smerter i arm og skulder. Jeg endte med at droppe det helt, og jeg har ikke fået trænet ret meget andet de seneste par uger. Jeg vil dog forsøge mig med lidt træning igen nu her, fordi det gør mig så godt bare at træne lidt.
Læse bøger er jeg også gået helt i stå med, fordi jeg ikke har kunnet koncentrere mig om det i flere uger. Jeg savner at fordybe mig helt i en god krimi, så jeg vil forsøge mig igen med en bog i den kommende uge :-)